 مانچيسٽر ( ويب ڊيسڪ ) عالمي ڪپ ۾ اڄ پاڪستاني ٽيم راويتي مخالف ڀارت سان مهاڏو اٽڪائيندي جنهن لاءِ اسڪواڊ ۾ ڪجهه تبديلين جو امڪان آهي. سرفراز اليون اڄ ڀارت کي هارائڻ لاءِ پُراميد آهي جنهنڪري ٽيم انتظاميا ٻن اسپنرن عماد وسيم ۽ شاداب خان کي کيڏاڻ تي غور ويچار ڪيو پيو وڃي ته جيئن پنج ريگولرز بالرن سان ميچ کيڏي وڃي. ڀارت خلاف کيڏي ويندڙ ميچ ۾ اڄ آصف علي ۽ شاهين شاهه آفريدي کي آرام ڏئي سگهجي ٿو، ايونٽ ۾ هنيئر تائين پاڪستاني ٽيم چار مئچون کيڏي چڪي آهي جنهن ۾ شاداب خان ۽ عمار وسيم رڳو ويسٽ انڊيز خلاف ايونٽ جي پهرين ميچ کيڏي هئي. ڀارت خلاف امڪاني ٽيم ۾ امام الحق، فخر زمان، بابر اعظم ، محمد حفيظ، شعيب ملڪ، سرفراز احمد ( ڪپتان/ وڪيٽ ڪيپر ) عماد وسيم، شاداب خان، حسين علي، وهاب رياض ۽ محمد عامر تي ٻڌل هوندي.